| Antatilčių piliakalnis |
| --- |
| [[Image:|250px]] |
| 

Antatilčių piliakalnisAntatilčių piliakalnis

 |
| Koordinatės  | 

|  |
| --- |
| 55°16′43″ š. pl. 24°59′12″ r. ilg.﻿ / ﻿55.27861°š. pl. 24.98667°r. ilg.﻿ / 55.27861; 24.98667Koordinatės: 55°16′43″ š. pl. 24°59′12″ r. ilg.﻿ / ﻿55.27861°š. pl. 24.98667°r. ilg.﻿ / 55.27861; 24.98667 |

 |
| Vieta | Ukmergės rajonas |
| Seniūnija | Žemaitkiemio seniūnija |
| Aukštis | 14 m m |
| Plotas | 52x17 |
| Priešpilis | gyvenvietė |
| Naudotas | II tūkstantmečio pradžia |
| Žvalgytas | 1987 |
| Tirtas | 1993 m. |
| Registro Nr. | A 1218 / 3568 / AR1291 |

**Antatilčių piliakalnis** (registro kodas iki 2005 m. balandžio 19 d. A 1218, Lietuvos Respublikos kultūros paminklų sąrašo Nr. AR1291) – vienas iš dviejų piliakalnių Ukmergės rajono savivaldybės teritorijoje, Antatilčių kaimo rytiniame pakraštyje. Piliakalnis pasiekiamas keliu Žemaitkiemis-Balninkai pasukus į dešinę pietvakarių kryptimi į Antatilčius, jų centre pasukus į kairę pietryčių kryptimi ir pavažiavus 650 m lauko keliuku, pabaigoje laikantis kairės – yra už eglėmis apaugusios kalvos priekyje.

Piliakalnis
-----------

Piliakalnis yra kaimo rytų pakraštyje, prie Plaštakos ir Siesarties santakos, Plaštakos dešiniajame krante, jos vingyje esančioje kalvoje. Aikštelė ovali, pailga pietryčių-šiaurės vakarų kryptimi, 52x17 m dydžio, 3 m aukštesniu šiauriniu kraštu. Jos šiaurės vakarų krašte supiltas 25 m ilgio, 2 m aukščio, 15 m pločio pylimas, pietrytiniame krašte - 30 m ilgio, 1 m aukščio, 11 m pločio pylimas. Pylimų išorinis 2,5-3,5 m aukščio šlaitas leidžiasi į 2 m pločio, 0,5 m gylio griovį, už kurio supiltas antras iki 1,2 m aukščio šiaurės-vakarų pusėje, 7 m pločio pylimas. Griovys ir pylimas piliakalnį juosia iš šiaurės-vakarų, pietvakarių ir pietryčių pusių, vietomis virsdamas 3 m pločio terasa. pietrytiniame šlaite, 1,5 m žemiau antrojo pylimo yra 5,5 m pločio, 25 m ilgio terasa - greičiausiai antrojo griovio ir trečio pylimėlio liekana. Šlaitai statūs, 14 m aukščio. Piliakalnis datuojamas II tūkstantmečio pradžia.

Šiaurės-rytų šlaitas apie 1950 m. nukastas statant vandens malūną. Piliakalnis apaugęs labai praretintu mišku, šiaurės-vakarų pylimuose įrengti laiptai.

Tyrimai
-------

Piliakalnių žvalgomuosius archeologinius tyrimus 1987 m. atliko Lietuvos istorijos institutas, tyrimų vadovas Gintautas Zabiela. Ištirtas pylimo liekanų 11,3 m² plotas. Po juo rastas pirmųjų amžių kultūros sluoksnis su brūkšniuotąja keramika, ant jo apie I tūkstantmečio antroje pusėje supiltas pylimas. 1993 m. G. Zabiela piliakalnio aikštelės šiaurės-vakarų pakraštyje ištyrė 25 m² dydžio plotą, rado dvi lipdytas šukes bei sudegusių šakų liekanų. Nustatyta, kad pylimas piltas mažiausiai per 2 kartus.

|  |
| --- |
| Aplinkiniai piliakalniai |
|  | Upytės piliakalnis 63 km  Bakainių piliakalnis 64 km | Buteikių piliakalnis 17 km  Svirnų piliakalnis 10 km | Vargulių piliakalnis 11 km  Trakinių piliakalnis 17 km |  |
| Sangailų piliakalnis 48 km  Antatilčių piliakalnis II 2 km |  | Vališkių piliakalnis 10 km |
| Juodausių piliakalnis 8 km  Vaitkuškio piliakalnis 15 km | Mateikiškių piliakalnis 9 km  Pavydžių piliakalnis 18 km | Berzgainių piliakalnis 5 km  Paželvių piliakalnis 10 km |

Šaltiniai
---------

1. ↑  Lietuvos TSR archeologijos atlasas, Vilnius, Mintis, 1975 m. p. 30, (25)
2. ↑  Vytautas Daugudis. *Antatilčių piliakalnis*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 564 psl.

* Kultūros paminklų enciklopedija. V. 1998.
* Покровский Ф. В. Археологическая карта Ковенской губернии. Вильна. 1899. c. 107
* Zabiela G. Antatilčių piliakalnių tyrinėjimai 1993 metais. Archeologiniai tyrinėjimai Lietuvoje 1992 ir 1993 metais. Vilnius, 1994. p. 84–89.

Nuorodos
--------

* Lietuvos piliakalniai